165. ΑΠΟΦΑΣΗ ΥΠΟΥΡΓΩΝ ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΩΝ ΚΑΙ ΕΡΓΑΣΙΑΣ Αριθ. 5546/11090 της 20/21 Ιαν. 1988 (ΦΕΚ Β΄10) Χορήγηση ΑΤΑ σε εργαζόμενους στο Δημόσιο Τομέα. 1.Από 1.1.1988 σε όλους τους εργαζόμενους μισθωτούς με σχέση εξαρτημένης εργασίας τόσο του Δημοσίου - Ν.Π.Δ.Δ. και Ο.Τ.Α., όσο και του δημοσίου τομέα γενικά, όπως αυτός προσδιορίζεται στο άρθρ. 1 παρ. 6 του Νόμ. 1256/1982, χορηγείται  το διορθωτικό ποσοστό της Αυτόματης Τιμαριθμικής Αναπροσαρμογής (Α.Τ.Α) που καθορίστηκε με την αριθ. Α. 442/19/8.1.88 απόφαση του Υπουργού Εθνικής Οικονομίας (4,3%), χωρίς να απαιτείται προς τούτο η υπογραφή συλλογικών συμβάσεων εργασίας ή κοινών υπουργικών αποφάσεων. 2.Η απόφαση αυτή, που ισχύει από 1ης Ιαν. 1988, να δημοσιευθεί στην Εφημερίδα της Κυβερνήσεως και θα κυρωθεί με νόμο. Η άνω απόφαση κυρώθηκε και απέκτησε ισχύ νόμου από την περιπτ. ια΄ άρθρ. 16 Νόμ. 1810/5-5 Οκτ. 1988 (ΦΕΚ Α΄223), κατωτ. αριθ. 166. 